ประกาศคณะกรรมการคุ้มครองคนไร้ที่พึ่งประกาศคณะกรรมการคุ้มครองคนไร้ที่พึ่งเรื่องมาตรฐานการปฏิบัติงานของสถานคุ้มครองคนไร้ที่พึ่ง อาศัยอำนาจตามความในมาตรา๙ (๕) ประกอบกับมาตรา ๑๔ วรรคสองแห่งพระราชบัญญัติการคุ้มครองคนไร้ที่พึ่ง พ.ศ.๒๕๕๗ คณะกรรมการคุ้มครองคนไร้ที่พึ่ง จึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการคุ้มครองคนไร้ที่พึ่งเรื่อง มาตรฐานการปฏิบัติงานของสถานคุ้มครองคนไร้ที่พึ่งข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้มาตรฐาน หมายความว่าลักษณะคุณภาพที่พึงประสงค์ และจัดบริการที่เหมาะสมเพื่อให้การคุ้มครองช่วยเหลือ ส่งเสริม และสนับสนุนคนไร้ที่พึ่งให้มีคุณภาพชีวิตที่ดีและพึ่งพาตนเองได้ของสถานคุ้มครองคนไร้ที่พึ่งข้อ๔ ให้อธิบดีกรมพัฒนาสังคมและสวัสดิการรักษาการตามประกาศนี้หมวด ๑บททั่วไป ข้อ๕ การคุ้มครองคนไร้ที่พึ่งต้องคำนึงถึงประโยชน์สูงสุดของคนไร้ที่พึ่งการให้คนไร้ที่พึ่งมีคุณภาพชีวิตที่ดี สามารถพัฒนาศักยภาพตนเอง และพึ่งตนเองได้โดยคำนึงถึงศักดิ์ศรีความเป็นมนุษย์การรักษาความลับของคนไร้ที่พึ่งสิทธิที่คนไร้ที่พึ่งมีสิทธิได้รับ และการมีส่วนร่วมในการดำเนินการเพื่อการคุ้มครองคนไร้ที่พึ่งข้อ๖ การจัดบริการแก่คนไร้ที่พึ่งต้องคำนึงถึงลักษณะหรือรูปแบบและวิธีการในการดำเนินการที่เหมาะสมตามสภาพปัญหาความต้องการ รวมทั้งการส่งเสริม การพัฒนา การคุ้มครองการสงเคราะห์และการบำบัดฟื้นฟูหมวด ๒มาตรฐานด้านการให้บริการ ข้อ๗ จัดให้มีกระบวนการให้บริการที่ชัดเจนเป็นขั้นตอนตามหลักการและวิธีการทางสังคมสงเคราะห์ข้อ๘ มีการพิจารณาเพื่อจัดคนไร้ที่พึ่งเข้าที่พักตามเกณฑ์การพิจารณาคัดกรอง จัดทำแฟ้มรายบุคคล โปรแกรมฟื้นฟูรายบุคคลข้อ๙ จัดให้มีระบบผู้ดูแลประจำวันที่เหมาะสมสำหรับคนไร้ที่พึ่งที่ไม่สามารถช่วยเหลือตนเองได้อันเนื่องจากความบกพร่องทางกายหรือจิตและเพื่อให้สามารถปรับตัวอยู่ในสถานคุ้มครองคนไร้ที่พึ่งได้ข้อ๑๐ จัดให้มีอาหารเพียงพอตามหลักโภชนาการและมีอาหารเฉพาะสำหรับผู้ป่วยหรือผู้ที่มีโรคประจำตัวข้อ๑๑ จัดให้มีการดูแลสุขภาพอนามัยของคนไร้ที่พึ่งการตรวจสุขภาพ การดูแลรักษาพยาบาลเมื่อเจ็บป่วยหรือเกิดอุบัติเหตุต้องได้รับการดูแลอย่างทันท่วงที โดยการปฐมพยาบาลเบื้องต้นพบแพทย์หรือพาไปสถานพยาบาลเมื่อจำเป็นข้อ๑๒ จัดให้มีกระบวนการฟื้นฟูสมรรถภาพทางการแพทย์โดยกระบวนการจิตบำบัดกิจกรรมบำบัด อาชีวบำบัด หรือกายภาพบำบัด แล้วแต่กรณี ตามสภาพปัญหาอย่างเหมาะสมรวมทั้งประสานหรือสนับสนุนการปฏิบัติงานของหน่วยงานภายนอกที่เกี่ยวข้องกับกระบวนการข้างต้นหมวด ๓มาตรฐานด้านการเสริมสร้างความรู้การฝึกอาชีพ และการจัดหาอาชีพ ข้อ๑๓ จัดให้มีกระบวนการเสริมสร้างความรู้ทักษะชีวิตประจำวัน การบริการข้อมูลข่าวสารให้ครอบคลุมการศึกษาในระบบ นอกระบบและการศึกษาตามอัธยาศัย รวมทั้งส่งเสริมสนับสนุนหน่วยงานสถานศึกษาให้มีส่วนร่วมในการจัดกิจกรรมเพื่อคนไร้ที่พึ่งข้อ๑๔ จัดให้มีการพัฒนาทักษะการอาชีพการจัดหางานอาชีพที่ก่อให้เกิดรายได้ที่สามารถพึ่งพาเลี้ยงตนเองได้ต่อไปหมวด ๔มาตรฐานด้านการประสานเครือข่ายและการดำเนินงานกับหน่วยงานภายนอก ข้อ๑๕ เปิดโอกาสให้ชุมชน สังคมเข้าถึงข้อมูลการดำเนินการของสถานคุ้มครองคนไร้ที่พึ่งที่เป็นประโยชน์ต่อการคุ้มครองคนไร้ที่พึ่งและเกิดการบูรณาการการทำงานร่วมกันข้อ๑๖ มีการประสานทีมสหวิชาชีพในการให้ความช่วยเหลือคนไร้ที่พึ่งหรือการออกหน่วยเคลื่อนที่เพื่อดำเนินการให้การคุ้มครองคนไร้ที่พึ่งข้อ๑๗ มีการส่งเสริมสนับสนุนให้มีอาสาสมัคร จิตอาสาที่จะเข้ามาดูแลช่วยเหลือคนไร้ที่พึ่งหมวด ๕มาตรฐานด้านอาคารสถานที่และความปลอดภัย ข้อ๑๘ จัดพื้นที่สำหรับผู้ใช้บริการคนไร้ที่พึ่งในสัดส่วนที่เหมาะสมและปรับปรุงรักษาพื้นที่สำหรับให้บริการอยู่ในสภาพที่ใช้ได้และเพียงพอต่อการจัดบริการต่าง ๆ ดังต่อไปนี้(๑)จัดให้มีที่พักอาศัยสำหรับคนไร้ที่พึ่งที่จัดไว้อย่างเหมาะสม(๒)จัดให้มีพื้นที่ส่วนพยาบาล โดยจัดให้มีพื้นที่และสัดส่วนในการให้บริการ(๓)จัดให้มีพื้นที่สำหรับการจัดกายภาพบำบัด กิจกรรมบำบัด และกิจกรรมนันทนาการ(๔)จัดให้มีพื้นที่สำหรับการฝึกอาชีพ(๕)จัดให้มีโรงอาหารหรือโรงครัว โดยจัดพื้นที่และสัดส่วนการให้บริการ(๖)จัดให้มีห้องน้ำ ห้องส้วมที่ถูกสุขลักษณะ และเพียงพอต่อการให้บริการ(๗)จัดให้มีสิ่งอำนวยความสะดวกสำหรับให้คนไร้ที่พึ่งที่มีความบกพร่องทางการเคลื่อนไหวขึ้น- ลงอาคาร(๘)จัดให้มีอุปกรณ์การเคลื่อนย้ายคนไร้พึ่งที่ช่วยเหลือตนเองไม่ได้หรืออุปกรณ์ที่เป็นเครื่องทุ่นแรงสำหรับผู้ดูแลในชีวิตประจำวันและยานพาหนะสำหรับนำส่งผู้ป่วยข้อ๑๙ จัดให้มีสภาพแวดล้อมที่สะอาดเป็นระเบียบเรียบร้อยและการจัดการที่ถูกสุขลักษณะมีสาธารณูปโภคที่เหมาะสมและบำรุงรักษาให้อยู่ในสภาพที่ใช้งานได้ มีป้ายชื่อป้ายเตือนและสัญลักษณ์ที่จำเป็น รวมทั้งการจัดให้มีพื้นที่สีเขียวสร้างภูมิทัศน์ให้สวยงามน่าอยู่และปลอดภัยข้อ๒๐ จัดให้มีระบบการรักษาความปลอดภัยมีระบบการตรวจค้นสิ่งที่จะเป็นอันตรายหรือสิ่งที่สามารถใช้เป็นอาวุธได้ระบบเตือนภัยในอาคารและอุปกรณ์ดับเพลิง การตรวจสอบระบบไฟฟ้าเป็นประจำตลอดจนการจัดให้มีเวรรักษาการณ์ตลอด ๒๔ ชั่วโมงและการอบรมหรือซักซ้อมเพื่อช่วยเหลือคนไร้ที่พึ่งเป็นประจำประกาศ ณ วันที่ ๑๓มกราคม พ.ศ. ๒๕๕๙พลตำรวจเอก อดุลย์ แสงสิงแก้วรัฐมนตรีว่าการกระทรวงการพัฒนาสังคมและความมั่นคงของมนุษย์ประธานกรรมการคุ้มครองคนไร้ที่พึ่งวิศนี/ปริยานุช/จัดทำ๒๖ กุมภาพันธ์๒๕๕๙นุสรา/ตรวจ๒ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๓๘ ง/หน้า ๒๗/๙ กุมภาพันธ์ ๒๕๕๙